CELEX: 62013CN0560
Language: et
Date: 2013-10-30 00:00:00
Title: Kohtuasi C-560/13: Eelotsusetaotlus, mille on esitanud Bundesfinanzhof (Saksamaa) 30. oktoobril 2013 — Finanzamt Ulm versus Ingeborg Wagner-Raith, Maria Schweieri õigusjärglane

25.1.2014   
            
            
               ET
            
            
               Euroopa Liidu Teataja
            
            
               C 24/4
            
         Eelotsusetaotlus, mille on esitanud Bundesfinanzhof (Saksamaa) 30. oktoobril 2013 — Finanzamt Ulm versus Ingeborg Wagner-Raith, Maria Schweieri õigusjärglane
   (Kohtuasi C-560/13)
   2014/C 24/07
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Vastustaja ja kassatsioonkaebuse esitaja: Finanzamt Ulm
   
      Kaebaja ja vastustaja kassatsioonimenetluses: Ingeborg Wagner-Raith, surnud Maria Schweieri õigusjärglane
   
      Teine menetlusosaline: Bundesministerium der Finanzen
   
      Eelotsuse küsimused
   
   
               1.
            
            
               Kas siseriiklik õigusnorm (käesoleval juhul AuslInvestmG § 18 lõige 3), mille kohaselt maksustatakse välisriigi investeerimisfondides osakuid omandanud Saksamaa residentide puhul teatavatel tingimustel peale saadud tulu väljamaksete ka fiktiivsed tulud summas, mis moodustab 90 % aasta esimese tagasivõtmishinna ja viimase tagasivõtmishinna vahest, kuid vähemalt 10 % viimasest tagasivõtmishinnast (või börsi- või turuväärtusest), ei ole kolmandate riikide investeerimisfondides osaluse omandamise korral EÜ asutamislepingu artiklis 73b (alates 1. maist 1999 EÜ artikkel 56) (1) sätestatud kapitali vaba liikumise põhimõttega vastuolus seetõttu, et alates 31. detsembrist 1993 sisuliselt muutumatuna püsinud õigusnorm on seotud finantsteenuste osutamisega EÜ asutamislepingu artikli 73c lõikes 1 (alates 1. maist 1999 EÜ artikli 57 lõige 1) (2) sisalduva olemasolevate õiguste säilitamist ettenägeva õigusnormi tähenduses?
               Kui vastus esimesele küsimusele ei ole jaatav:
            
         
               2.
            
            
               Kas osalus sellises investeerimisfondis, mille asukoht on kolmandas riigis, on alati otseinvesteering EÜ asutamislepingu artikli 73c lõike 1 (alates 1. maist 1999 EÜ artikli 57 lõige 1) tähenduses või sõltub vastus sellele küsimusele sellest, kas osalus annab investorile investeerimisfondi asukohariigi siseriiklike õigusnormide alusel või muudel alustel võimaluse osaleda tõhusalt investeerimisfondi juhtimises või kontrollimises?
            
         
      (1)  ELTL artikkel 63
   
      (2)  ELTL artikli 64 lõige 1